Η συσχέτιση APACHE II score εισαγωγής και της έκβασης ασθενών με σήψη λόγω ενδοκοιλιακής λοίμωξης: Μία αναδρομική μελέτη
Creators: name: Ευαγγελάτος, Παναγιώτης Σταύρου
Publisher: name: Aristotle University of Thessaloniki
Year: 2015
Subjects: Σήψη
Έκβαση
κλίμακα APACHE II
Sepsis
Outcome
APACHE II score

description: Εισαγωγή: Η έγκαιρη και αξιόπιστη εκτίμηση της βαρύτητας της κατάστασης του σηπτικού ασθενή αποτελεί τον ακρογωνιαίο λίθο της διαχείρισής του. Έχουν προταθεί αρκετά συστήματα βαθμονόμησης γι’ αυτόν το σκοπό και η κλίμακα APACHE II αποτελεί ένα από τα πλέον αξιόπιστα. Σκοπός της μελέτης μας είναι η διερεύνηση της συσχέτισης της βαθμολογίας APACHE II κατά την εισαγωγή του ασθενούς με την έκβαση της νόσου. Υλικό και Μέθοδος : Για το χρονικό διάστημα από 1/1/2008 έως 31/3/15 έγινε αναδρομική μελέτη των ασθενών με σήψη λόγω ενδοκοιλιακής φλεγμονής. Στη μελέτη συμπεριλήφθηκαν ασθενείς ηλικίας ≥ 16 ετών με σήψη, όπως αυτή ορίζεται από την επιτροπή Surviving Sepsis Campaign (SSC) και με υπολογισμένη βαθμολογία APACHE II κατά την εισαγωγή τους. Ασθενείς σε σοβαρή σήψη είτε σε σηπτικό σοκ , ανοσοκατεσταλμένοι και με ελλιπή στοιχεία καταγραφής, δε συμπεριλήφθηκαν. Ακολουθήθηκαν οι κατάλληλες μέθοδοι ανάλυσης και ελέγχου του δείγματος, υπολογίστηκε η διαγνωστική ικανότητα της κλίμακας APACHE II με την χρήση καμπύλης ROC και προσδιορίστηκε η τιμή του ιδανικού διαχωριστικού σημείου (cut off point). H συσχέτιση των 2 ομάδων ασθενών που δημιουργήθηκαν με την έκβαση ελέγχθηκε με την δοκιμασία Chi-square. Αποτελέσματα : Μελετήθηκαν 104 ασθενείς, 59.6% (n=62) άνδρες και 40.4% (n=42) γυναίκες ενώ από αυτούς απεβίωσε το 9.6%(n=10). Παρατηρήθηκε στατιστικώς σημαντική διαφορά μεταξύ της βαθμολογίας APACHE II των ασθενών που επιβίωσαν σε σχέση με αυτούς που απεβίωσαν (p&lt; 0.001), η AUC της κλίμακας APACHE II ήταν 0.973 ενώ η συσχέτιση των ασθενών με APACHE &gt; 15 με την αρνητική έκβαση (θάνατος) ήταν αρκετά ισχυρή (p&lt;0.001). Συμπεράσματα : Βαθμολογία APACHE II ≥ 15 σχετίζεται με αυξημένη θνητότητα, ενώ ο πρώιμος υπολογισμός της βαθμολογίας του φαίνεται να προσφέρει σχετικά ασφαλή συμπεράσματα σε σχέση με την έκβαση της νόσου του ασθενούς.
description: Introduction: Early and reliable severity assessment in septic patients is the key factor to their successful management. A great number of scoring systems have been proposed, in order to risk stratify patients that assumed to be critically ill. APACHE II score is the gold standard method and also, the most widely applied system. The purpose of this study was to evaluate the association of APACHE II score on admission in patients with sepsis due to intra-abdominal infection. Materials and Method: A retrospective study was conducted on medical records of the Second Department of Surgery, Aristotle University of Thessaloniki, from 1/1/2008 until 30/3/2015. Patients aged 16 years and older, in sepsis due to an intra-abdominal infection, with APACHE II score calculated on admission were enrolled in the study. Patients in SIRS, severe sepsis and septic shock and those who were immunocompromised were excluded. ROC analysis was developed and the ideal cut off point was computed. Comparisons between the groups of outcome and APACHE II score were made by Chi-square test. Results: A total of 104 patients were enrolled, 59.6% men and 40.4% women with an observed mortality ratio at 9.6%. APACHE II score was significantly different between two groups of outcome, AUC was 0.973 and the association between APACHE II score ≥15 and death was strong (p&lt;0.001). Conclusions: Patients with sepsis due to intra-abdominal infection and APACHE II score ≥15 on admission had a strong association with adverse outcome. Early calculation of APACHE II score seems to perform well in this kind of patients.